Hartabhal
'S e beinn anns na h-Eileanan Siar, Alba a th' ann an Hartabhal. Nochdaidh e air cuid mhapaichean mar Thartabhal cuideachd.

Suidheachadh 
Tha e suidhichte ann an meadhan an eilean Bharraigh tuath air Sheabhal. Tha na bailtean Brèibhig, Sgallaraidh is Earsaraidh san ear-dheas air a' bheinn. Ged a tha an rathad A888 a' dol seachad sa deas air Hartabhal, chan eil slighe ann a leanas gu mullach na beinne.

Tha Hartabhal 356m (1168 troigh) de dh'àirde. A rèir an "Database of British and Irish hills" rinneadh an t-ath-sgrùdadh mu dheireadh a thaobh àirde na beinne san 20 am Faoilleach 2012. Tha an àirde rinneach de 53m a' sgaradh Hartabhal bho na beanntan eile agus 's e Sheabhal a mhàthair-mhullaich. Air mullach na beinne chan eil dad sònraichte ann a bhios a' sealltainn a' phuing as àirde.

Freumh an ainm 
Tha an t-ainm Hartabhal a' gabhail a-steach an gnàth-eileamaid Lochlannais "fjall"  airson "beinn" aig deireadh an ainm. Nochdaidh fjall mar "bhal"  neo "val" anns na h-ainmean Gàidhlig.

Iomraidhean

Dealbhan

Faic cuideachd 
 Liosta nam beann ann am Barraigh

Ceanglaichean a-mach 
Dealbhan aig geograph.org

Beanntan na h-Alba
Beanntan ann am Barraigh